Forslag til RÅDETS FORORDNING om ændring af forordning (EØF) nr. 4045/89 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen

(forelagt af Kommissionen)

BEGRUNDELSE

Adskillige medlemsstater har i årenes løb, og specielt under processen med den nye definition af de foranstaltninger vedrørende udvikling af landdistrikterne, som ikke omfattes (forordning (EF) nr. 2311/2000), rejst spørgsmålet angående det minimumsantal kontroller, som lovgivningen kræver. For nogle lande (specielt Italien og Spanien med hver ca. 600 kontroller) rejser minimumsantallet problemer med hensyn til at afslutte kontrollerne rettidigt, og det hæmmer udviklingen af nye tiltag og mere grundige undersøgelser.

Kontrollernes minimumsantal fastsættes til 50% af antallet af virksomheder, der modtager over 100 000 EUR i støtte. Dette tal er uændret siden 1994.

Inflationsraterne for perioden 1994-2001 er beregnet til ca. 4%, hvilket sammenlagt giver ca. 35%. Hvis parameteren til beregning af minimumsantallet sættes til 150 000 EUR, undgås det at ændre forordningen de førstkommende år.

For at opnå en større smidighed til regelmæssigt at kunne nedsætte minimumsantallet af kontroller med henblik at øge resultaterne af fælles aktioner, foreslås Rådet, at det i artikel 7 tilføjes, at minimumsantallet nedsættes med højst 25%.

Endvidere forenkles kravet om meddelelse af anmodninger om gensidig bistand (artikel 7) (kvartalsvis underretning i oversigtsform).

Forordningen indebærer ikke udgifter for Fællesskabet, og forslaget har dermed ingen finansielle virkninger.

2001/0264 (CNS)

Forslag til RÅDETS FORORDNING om ændring af forordning (EØF) nr. 4045/89 om medlemsstaternes kontrol med de foranstaltninger, der indgår i ordningen for finansiering gennem Den Europæiske Udviklings- og Garantifond for Landbruget, Garantisektionen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [1],

[1] EFT C ... af ..., s. ...

under henvisning til udtalelse fra Europa-Parlamentet [2], og

[2] EFT C ... af ..., s. ...

ud fra følgende betragtninger:

(1) Reglerne for udvælgelse af de virksomheder, der skal kontrolleres, jf. artikel 2 i Rådets forordning (EØF) nr. 4045/89 [3], senest ændret ved forordning (EF) nr. 3235/94 [4], bør ændres for at tage hensyn til udviklingen i anvendelsen af risikoanalyseteknik i forbindelse med andre kontrolforanstaltninger for at tage hensyn til inflationen siden den seneste ændring af forordning (EØF) nr. 4045/89 og for at give medlemsstaterne større smidighed ved udvælgelsen af virksomheder.

[3] EFT L 388 af 30.12.1989, s. 18.

[4] EFT L 338 af 28.12.1994, s. 16.

(2) Der bør fastsættes bestemmelser for de tilfælde, hvor medlemsstaterne udfører fælles aktioner vedrørende gensidig bistand mellem medlemsstater.

(3) Bestemmelserne vedrørende meddelelsen af anmodninger om gensidig bistand i henhold til artikel 7 i forordning (EØF) nr. 4045/89 bør forenkles.

(4) Bestemmelserne vedrørende Fællesskabets finansielle deltagelse i medlemsstaternes udgifter som følge af anvendelsen af forordning (EØF) nr. 4045/89 er blevet forældede og bør ophæves.

(5) Forordning (EØF) nr. 4045/89 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EØF) nr. 4045/89 foretages følgende ændringer:

1. I artikel 2, stk. 2, foretages følgende ændringer:

a) i første afsnit ændres beløbet 100 000 ECU til 150 000 EUR

b) i fjerde afsnit ændres beløbet 300 000 ECU til 350 000 EUR

c) i femte afsnit ændres beløbet 30 000 ECU til 40 000 EUR.

2. I artikel 7 foretages følgende ændringer:

a) I stk. 1 indsættes følgende afsnit:

"Når to eller flere medlemsstaterne i det program, der fremsendes i henhold til artikel 10, stk. 1, foreslår en fælles aktion, der vedrører gensidig bistand, kan Kommissionen efter anmodning tillade en nedsættelse på højst 25% af det minimumsantal kontroller, der i henhold til artikel 2, stk. 2, er fastsat for den pågældende medlemsstat."

b) Stk. 2, sidste punktum, affattes således:

"Der skal fremsendes en kvartalsoversigt til Kommissionen over disse anmodninger senest en måned efter udgangen af hvert kvartal. Kommissionen kan anmode om en kopi af enkelte anmodninger ."

c) Stk. 4 affattes således:

"4. Hvis virksomhedskontrol foretaget i overensstemmelse med artikel 2 kræver, at der indhentes yderligere oplysninger fra en anden medlemsstat, bl.a. i form af krydskontrol, jf. artikel 3, kan der fremsættes særlige behørigt begrundede anmodninger om kontrol. Der skal fremsendes en kvartalsoversigt til Kommissionen over disse anmodninger senest en måned efter udgangen af hvert kvartal. Kommissionen kan anmode om en kopi af enkelte anmodninger.

Anmodningen om kontrol skal være efterkommet inden seks måneder efter modtagelsen; kontrolresultaterne meddeles snarest muligt den anmodende medlemsstat og Kommissionen. Meddelelsen til Kommissionen skal være på kvartalsbasis og fremsendes senest en måned efter udgangen af hvert kvartal."

3. Artikel 12, 13, 14, 15, 16, 16a og 17 udgår.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den skal anvendes med virkning fra kontrolperioden 2002/03.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand